ОБЩИНСКИ СЪВЕТ - ШАБЛА

# 

# Препис-извлечение !

## ПРОТОКОЛ

**№ 39**

от проведено заседание на Общински съвет - Шабла

на 27.02.2018 година

**ОТНОСНО:** Докладна записка относно отдаване под наем на пасища, мери и ливади от общинския поземлен фонд за стопанската 2018/2019 година, приемане на списък на пасищата, мерите и ливадите от общинския поземлен фонд за общо и индивидуално ползване.

**РЕШЕНИЕ № 359.**На основание чл. 21, ал. 1, т. 8 от Закона за местното самоуправление и местната администрация, чл. 37о, ал. 1 и ал. 4, чл. 37 и ал. 3, във връзка с чл. 24а, ал. 6, т. 4 от Закона за собствеността и ползването на земеделските земи, чл. 98, ал. 4 от Правилника за прилагане на Закона за собствеността и ползването на земеделските земи и докл. записка с вх.№ К-29/13.02.2018г., Общинският съвет – Шабла:

1.Определя пасищата, мерите и ливадите, предназначени за индивидуално и общо ползване по землища на територията на община Шабла, описани в списък на свободните пасища и мери в община Шабла за отдаване под наем за стопанската 2018/2019 година (Приложение №1), неразделна част от настоящото решение.

2. Дава съгласие да се предоставят за индивидуално и общо ползване за стопанската 2018/2019 г. имотите по т. 1.

3.Дава съгласие да се отдадат под наем мерите, пасищата и ливадите, определени за индивидуално ползване, при спазване условията на чл. 37и, във връзка с чл. 24а, ал. 6, т. 4 от ЗСПЗЗ, за срок от 5 (пет) стопански години на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни. Пасищата, мерите и ливадите от общинския поземлен фонд да се предоставят под наем на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ.

4.Пасищата, мерите и ливадите, определени за индивидуално ползване да бъдат разпределени между правоимащите лица от комисия, назначена със заповед на кмета на община Шабла.

5. Комисията да определи необходимата за всеки кандидат площ, при спазване условията на чл. 37 и ал. 1, ал. 4 и ал. 6 от ЗСПЗЗ, като отчете наличието на притежавани или ползвани на правно основание от заявителя пасища, мери и ливади. Комисията да състави протокол за окончателно разпределение на имотите при наличие на необходимите площи в срок до 1 май 2018 година.

6. При недостиг на пасища, мери и ливади в землището, комисията да извърши допълнително разпределение в землища на съседни населени места, до достигане на нормата по чл. 37и, ал. 4 от ЗСПЗЗ или до изчерпване на определените в Приложение №1 пасища, мери и ливади за индивидуално ползване.

7.Въз основа на протоколите на комисията и след заплащане на наемната цена, кметът на общината да сключи договори за наем със срок на действие от 5 стопански години, считано от стопанската 2018/2019 година. На основание чл. 37и, ал. 15 от ЗСПЗЗ, при сключване на договорите за наем на пасища, мери и ливади от общинския поземлен фонд, които изцяло или частично не попадат в актуалния към датата на подписване на договора специализиран слой по чл. 5, ал. 2 от Наредба № 2 от 17 февруари 2015 г. за критериите за допустимост на земеделските площи за подпомагане по схеми и мерки за плащане на площ, не се дължи заплащане на наемна цена, за две стопански години от сключването на договора.

8.На основание чл. 37 и ал. 13 от ЗСПЗЗ, да се отдадат под наем по реда на Закона за общинската собственост за срок от 1 стопанска година (за стопанската 2018/2019г.), останалите свободни цели имоти - пасища, мери и ливади, чрез провеждане на публични търгове, в които да бъдат допуснати до участие само собственици на пасищни селскостопански животни, регистрирани в Интегрираната информационна система на БАБХ.

9.На основание чл. 37 и ал. 14 от ЗСПЗЗ, останалите след провеждане на търга по ал. 13 свободни цели имоти - пасища, мери и ливади да се отдадат под наем по реда на Закона за общинската собственост, за срок от 1 стопанска година (за стопанската 2018/2019г.), чрез провеждане на публични търгове, на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, съгласно реда, определен в правилника за прилагане на закона.

**С поименно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Елеонора Николова Василева; Стефан Вълев Иванов и Ивелина Георгиева Янакиева – Демирева**

**ОТНОСНО:**Докладна записка относно съгласие за учредяване ОПС в община Шабла.

**РЕШЕНИЕ № 360.**На основание чл.21, ал.1, т.8 от ЗМСМА, чл. 37, ал.1 от ЗОС, чл.56, ал.1 и чл.95 от НРПУРОИ, във връзка с докл. записка с вх. № К-38/20.02.2018г., Общински съвет – Шабла:

1.Дава съгласието си да се подготви търг за учредяване възмездно право на строеж чрез публично оповестен търг, за имоти частна общинска собственост, както следва:

\* **ПИ 83017.503.3073** по К.К. на гр. Шабла, УПИ XVIII, кв. 14, целият с площ от 755 кв.м, като одобрява оценката от лицензиран оценител в размер на **4 047.00 лв**. /четири хиляди и четиридесет и седем, 0.00 лева/ без ДДС.

\* **ПИ 83017.503.3074** по К.К. на гр. Шабла, УПИ XIX, кв. 14, целият с площ от 791 кв.м., като одобрява оценката от лицензиран оценител в размер на **4 240.00 лв**. /четири хиляди двеста и четиридесет, 0.00 лева/ без ДДС.

\* **ПИ 83017.503.410** по К.К. на гр. Шабла, УПИ VIII, кв. 128, целият с площ от 959 кв.м., като одобрява оценката от лицензиран оценител в размер на **5 140.00 лв**. /пет хиляди сто и четиридесет, 0.00 лева/ без ДДС.

2. Спечелилият публично оповестеният търг е длъжен:

2.1.Да извърши строителство на масивна жилищна сграда за задоволяване на собствени жилищни нужди в срок от 5 години от датата на сключване на договора, като в противен случай правото на строеж се погасява в полза на Община Шабла и платената цена за него не се възстановява.

2.2. Приобретателят на правото на строеж се задължава да не продава, прехвърля, заменя или дарява отстъпеното право на строеж и изградената сграда за срок от 10 години.

3.Възлага на Кмета на община Шабла да извърши последващи действия.

**С поименно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Елеонора Николова Василева; Стефан Вълев Иванов и Ивелина Георгиева Янакиева – Демирева**

**ОТНОСНО:**Отчет за изпълнение на програмата за управление 2015-2019г., за 2017 година.

**РЕШЕНИЕ № 361.**На основание чл. 21, ал.1, т. 24 от ЗМСМА, във връзка с чл. 44, ал.5 от ЗМСМА, Общински съвет – Шабла:

Приема отчета на кмета на община Шабла за изпълнение на Програмата за управление през втората година от мандат 2015-2019 г.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно приемане на Отчет за изпълнение на Програмата за развитие на туризма в община Шабла за 2015 г. – 2020 г. за периода 01.01.2017 г. – 31.12.2017 г..

**РЕШЕНИЕ № 362.**На основание чл. 21, ал. 1, т. 12 от Закона за местното самоуправление и местната администрация и в изпълнение на чл. 12, т. 1 от Закона за туризма, във връзка с докл. записка с вх.№ К-23/12.02.2018г., Общински съвет – Шабла:

Приема отчета за изпълнение на Програмата за развитие на туризма в община Шабла за 2015г. – 2020 г., за периода 01.01.2017г. – 31.12.2017г.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно определяне трасе на ПУП – Парцеларен план за елементи на техническата инфраструктура, съгласно чл.30, ал.3 от ППЗОЗЗ, одобряване на задание и допускане изработване на ПУП-Парцеларен план за елементи на техническата инфраструктура – водопровод.

**РЕШЕНИЕ №363.**На основание чл.21, ал.1, т.11 от ЗМСМА, чл.67, ал.1 от ЗУТ и чл.30, ал.3 от ППЗОЗЗ, във връзка с докл. записка с вх. № К-24/12.02.2018г., Общински съвет – Шабла:

***определя трасе***  на **ПУП-Парцеларен план** за елементи на техническата инфраструктура извън урбанизирани територии –водопровод, свързващ имоти ПИ 24102.201.2 с начин на трайно ползване - урбанизирана територия – стопански двор в землището на с.Дуранкулак, община Шабла, засягащ следния имот собственост на община Шабла: ПИ 24102.34.421 с начин на трайно ползване – полски път. Дължина на трасето – 513 м. разположено съгласно приложения предварителен проект, като част от заданието.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**РЕШЕНИЕ №364.**На основание чл.21,ал.1, т.11 от ЗМСМА, чл.124а, ал.1 и 5 от ЗУТ, чл.124б, ал.1 от ЗУТ, във връзка с докл. записка с вх.№ К-24/12.02.2018г., Общински съвет – Шабла:

одобрява заданието за проектиране по чл.125 и разрешава изработване на ПУП – Парцеларен план за елементите на техническата инфраструктура - водопровод, свързващ имот ПИ 24102.201.2 с начин на трайно ползване - урбанизирана територия- стопански двор в землището на с.Дуранкулак, община Шабла, засягащ следния имот собственост на община Шабла: ПИ 24102.34.421 с начин на трайно ползване – полски път

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно покана за провеждане на редовно заседание на Общо събрание на Асоциацията по водоснабдяване и канализация в обособената територия, обслужвана от „В и К Добрич" АД, гр. Добрич.

**РЕШЕНИЕ №365.**На основание 21, ал. 1, т. 15 от ЗМСМА, във вр. с отправена покана от Председателя на Асоциация по водоснабдяване и канализация в обособената територия, обслужвана от „ВиК Добрич" АД гр. Добрич, за свикване на извънреднозаседание на Общото събрание на Асоциацията по водоснабдяване и канализация **на 02 март/петък/ 2018 год., от 10:00 ч. в Зала „Пресцентър" на Областна администрация Добрич**, и чл. 5, ал. 5 от Правилник за организацията и дейността на асоциациите по водоснабдяване и канализация, **Общински съвет - Шабла**:

1. Делегира правомощия на Кмета на община Шабла, представител на община Шабла в Общото събрание на Асоциацията по водоснабдяване и канализация, да изрази съгласие, като гласува със „ЗА“ по представеният в поканата проект на решение по точки 1, 2 и 3 от дневния ред. а по останалите точки от дневния ред да гласува по собствена преценка.

2. Определя г-жа Марияна Колева Димитрова – Бобева, началник отдел „УТС“ в Общинска администрация, гр. Шабла, за представител на община Шабла в Общото събрание на „Асоциация по ВИК – Добрич“, гр. Добрич, което ще се проведе на 02 март 2018 г., от 10:00 ч. в Зала „Пресцентър" на Областна администрация Добрич, в случай на обективна невъзможност на Кмета на община Шабла да присъства на извънредното заседание, като и делегира права и задължения посочени в т. 1 от настоящото решение и идентични с вменените на Кмета на община Шабла.

**С поименно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Елеонора Николова Василева; Стефан Вълев Иванов и Ивелина Георгиева Янакиева – Демирева**

**ОТНОСНО:** Докладна записка относно приемане на Годишен доклад за наблюдение на изпълнението на Общински план за развитие на община Шабла 2014-2020 г. за отчетен период 01.11.2014 г. – 31.12.2017 г.

**РЕШЕНИЕ №366.**На основание чл.21, ал.1, т.24 от Закона за местното самоуправление и местната администрация, чл.24, т.4 от Закона за регионалното развитие и чл.91 ал.3 от Правилника за прилагане на Закона за регионалното развитие, във връзка с докл. записка с вх.№ К-30/14.02.2018г., Общински съвет – Шабла:

Приема Годишен доклад за наблюдение на изпълнението на Общински план за развитие на община Шабла 2014-2020 г. за отчетен период 01.11.2014 г. – 31.12.2017 г.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно Отчет на Плана за действие за 2017 г. на община Шабла за подкрепа на интеграционните политики ( 2015 - 2020 година).

**РЕШЕНИЕ №367.**На основание чл.21, ал.1, т.12 от Закона за местното самоуправление и местната администрация и Плана за действие за 2017 г. на община Шабла за подкрепа на интеграционните политики ( 2015 - 2020 година), във връзка с докл. Записка с вх.№ К-31/14.02.2018г., Общински съвет – Шабла:

Приема Отчета за извършените дейности за периода 01.01.2017 – 31.12.2017 г. по изпълнение на Общинския План за действие през 2017 година.

**С явно гласуване от присъстващите 7 общински съветници с 6 гласа - „за”, 0 „против” и 1 „въздържал се” - решението не се приема**

**ОТНОСНО:**Докладна записка относно приемане на общински календар на спортните изяви.

**РЕШЕНИЕ №368.**На основание чл. 21, ал.2 от ЗМСМА, във връзка с докл. записка с вх.№ К – 25/12.02.2018г., Общински съвет – Шабла:

приема общински календар на спортните изяви в община Шабла за 2018 година, финансирани от общинския бюджет.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно приемане на общински календар на културните изяви през 2018 година.

**РЕШЕНИЕ №369.**На основание чл. 21, ал.2 от ЗМСМА, във връзка с докл. записка с вх.№ К – 32/14.02.2018г., Общински съвет – Шабла:

приема общински календар на културните изяви в община Шабла за 2018 година, финансирани от общинския бюджет.

**ПРЕДСЕДАТЕЛ НА ОбС-ШАБЛА: /п/**

**/ д-р Йорданка Стоева/**

**Вярно с оригинала при ОбС-Шабла**

**Снел преписа:**

**/ Н.Георгиева/**